text: Diosta, runa masinta ima, munakusqanrayku precursor jina llankʼan. Noqaykupis Jesús jinallataj, runas mana michejniyoj ovejas jina kashasqankuta reparayku (Marcos 6:34). Chaywanpis, kunan, aswan qhepaman ima, imachus kusisqas kausakunankupaj yanapananta yachayku. Precursorqa, runa masinta munakusqanrayku tiemponta, kallpanta ima yanapananpaj churan (Mateo 22:39; 1 Tesalonicenses 2:8). Chayta ruwaspataj, creeyninta kallpachan, Jehovaman astawan qayllaykun, may kusisqataj kakun (Hechos 20:35).